ສັນຕະປາປາ Francis ປະກອບພິທີ ທາງສາສະໜາ ແກ່ຊາວຟີລິບປິນ ຫຼາຍລ້ານຄົນ
ຊາວຟີລິບປິນ ພາກັນໂຮມຊຸມນຸມກັນ ທ່າມກາງຝົນຕົກລິນ ໃນມື້ສຸດທ້າຍ ແຫ່ງການສະເດັດປະພາດ ຂອງສັນຕະປາປາ ເປັນເວລາ 4 ມື້.
ສັນຕະປາປາ Francis ປະກອບພິທີທາງສາສະໜາແກ່ຊາວ ຟີລິບປິນ ຫຼາຍລ້ານຄົນ ທີ່ພາກັນໂຮມຊຸມນຸມກັນທ່າມກາງຝົນ ຕົກລິນຢ່າງບໍ່ຂາດສາຍທີ່ສວນສາທາລະນະ Rizal ໃນນະ ຄອນຫຼວງມະນີລາ ແລະເຂດອ້ອມແອ້ມໃນວັນອາທິດມື້ນີ້ ມື້ສຸດທ້າຍແຫ່ງການສະເດັດປະພາດເປັນເວລາ 4 ມື້ຂອງ ພະອົງທີ່ຟີລິບປິນນັ້ນ ພວກຈັດແຈງການໂຮມຊຸມນຸມໄດ້ຄາດໄວ້ກ່ອນວ່າ ຈະມີຜູ້ ຄົນມາຮ່ວມ ນຳຫຼາຍເຖິງ 6 ລ້ານຄົນ ທີ່ຈະກາຍຈຳນວນ 5 ລ້ານຄົນທີ່ ມື້ລາງສັນຕະປາປາ John Paul ທີ 2 ທຳ ລາຍສະຖິຕິມາກ່ອນທີ່ສວນສາທາລະນະແຫ່ງດຽວກັນນີ້ໃນ ປີ 1995 ນັ້ນ ບັນດາເຈົ້າໜ້າທີ່ໃນນະຄອນມະນີລາ ກະປະມານວ່າ ມີຜູ້ຄົນມາຮ່ວມ 4 ລ້ານຄົນ ນາຍ Genie Mutya ໄວ 35 ປີຈາກເມືອງ Valenzuelaກ່າວວ່າ ໃນລະຫວ່າງການເທດສະໜາຂອງພະອົງ ສັນຕະປາປາ Francis ໄດ້ຊົງຮຽກຮ້ອງໃຫ້ ຊາວຟີລິບປິນ ຈົ່ງປະຕິເສດຊຶ່ງເປັນຫົວຂໍ້ທີ່ພະອົງໄດ້ເນັ້ນໜັກ ເວລາ ພະອົງຊົງກ່າວຕໍ່ປະທານາທິບໍດີ Benigno Aquino ແລະພວກເຈົ້າໜ້າທີ່ອື່ນໆໃນ ວັນສຸກຜ່ານມານີ້ ສັນຕະປາປາ ຊົງພະຊົນມາຍຸ 78 ພັນສາ ໄດ້ຖືກບັງຄັບໃຫ້ຕັດການ ສະເດັດປະພາດ ຂອງພະອົງລົງໃນການຢ້ຽມຢາມພວກທີລອດຊີວິດຈາກລົມພາຍຸໄຕ້ຝຸ່ນ Haiyan ທີ່ເປັນອັນຕະລາຍເຖິງຕາຍໃນເດືອນພະຈິກປີ 2013 ໃນວັນເສົາເພື່ອຫຼີກລ້ຽງລົມພາຍຸຝົນທີ່ກຳລັງຫຍັບໃກ້ເຂົ້າມານັ້ນ